**ДО**

**Г-Н МАРИАН ДИМИТРОВ**

**ПРЕДСЕДАТЕЛ НА ГРУПАТА ОБЩИНСКИ**

**СЪВЕТНИЦИ НА ПП „ВЪЗРАЖДАНЕ“**

**ЧРЕЗ**

**АКАД. ХРИСТО БЕЛОЕВ, ДТН**

**ПРЕДСЕДАТЕЛ НА**

**ОБЩИНСКИ СЪВЕТ**

**РУСЕ**

***На Ваш № ОбС-1431/22.11.24 г.***

**Относно:** Нормативната база, свързана с безплатното пътуване на пенсионерите по всички градски линии от общинската транспортна схема

**УВАЖАЕМИ ГОСПОЖИ И ГОСПОДА,**

**УВАЖАЕМИ ГОСПОДИН ДИМИТРОВ,**

В Община Русе, с вх. № 06-01-274/22.11.2024 г., постъпи питане, относно нормативната база, свързана с безплатното пътуване на пенсионерите по всички градски линии от общинската транспортна схема.

Отговорите на поставените от Вас въпроси са, както следва:

1. Безплатните и с намалени цени пътувания на различните категории пътници са регламентирани в Постановление № 66 на Министерски съвет от 15.04.1991 г. за определяне минимални размери на намаленията на превозните цени по автомобилния транспорт на някои групи граждани, изм. и доп., бр. 1 от 02.01.2024 г., в сила от 01.02.2024 г. (ПМС № 66). Компенсирането на тези пътувания, видът на абонаментните карти, редът на издаването им, както и субсидирането на превозите са уредени в Наредбаза условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите, приета с ПМС № 163 от 29.03.2015 г., изм. и доп., бр. 1 от 2.01.2024 г., в сила от 1.02.2024 г.

2. До 30.06.2024 г. маршрутните разписания от градския транспорт се обслужваха от трима оператори. Същите имаха собствена ценова политика, относно превозните документи. Поради това Община Русе не би могла да поставя условия, извън тези в сключените договори за превози на пътници, които да налагат определени цени на услугите.

От 01.07.2024 г., всички линии от градския транспорт се възложиха за изпълнение на „Общински транспорт Русе“ ЕАД.

В тази връзка дружеството, като единствен оператор, предложи нова ценова политика на превозните документи за всички категории пътуващи, която е значително по-социална, спрямо предходната.

Община Русе спазва стриктно законодателството по отношение на компенсациите, субсидиите, отчетността на превозните документи и изготвянето на необходимите справки както за разпределение на средствата между правоимащите оператори, така и за необходимите средства от държавния бюджет, които да постъпват в Община Русе за всеки следващ финансов период.

**С уважение,**

**ЕНЧО ЕНЧЕВ**

*за Кмет на Община Русе,*

*съгласно Заповед № РД-01-3615/19.11.2024 г.*